CELEX: 62009TN0259
Language: hu
Date: 2009-07-07 00:00:00
Title: T-259/09. sz. ügy: 2009. július 7-én benyújtott kereset — az Európai Közösségek Bizottsága kontra Arci Nuova Associazione Comitato di Cagliari e Gessa

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/34
            
         2009. július 7-én benyújtott kereset — az Európai Közösségek Bizottsága kontra Arci Nuova Associazione Comitato di Cagliari e Gessa
   (T-259/09. sz. ügy)
   2009/C 220/73
   Az eljárás nyelve: olasz
   
      Felek
   
   
      Felperes: az Európai Közösségek Bizottsága (képviselők: M. Moretto ügyvéd, A. M. Rouchaud-Joët meghatalmazott és N. Bambara meghatalmazott)
   
      Alperesek: Arci Nuova Associazione Comitato di Cagliari (Cagliari, Olaszország), Alberto Gessa (Cagliari, Olaszország)
   
      Kereseti kérelmek
   
   
               —
            
            
               Az Elsőfokú Bíróság az Arci Nuova Associazione Comitato di Cagliarit és Alberto Gessát egyetemlegesen kötelezze 15675 euró tőkének a 2007. május 20-tól a követelés teljes visszafizetéséig számított, 7,32 %-os késedelmi kamattal növelt összege visszatérítésére;
            
         
               —
            
            
               az Elsőfokú Bíróság az Arci Nuova Associazione Comitato di Cagliarit és Alberto Gessát egyetemlegesen kötelezze a költségek viselésére.
            
         
      Jogalapok és fontosabb érvek
   
   Jelen kereset tárgya a fent említett szövetség és — egyetemlegesen — elnökének az „ONG-2003-204-Cagliari-ARCI-l’Europa dei Migranti” elnevezésű programra a felperes által megelőlegezettel megegyező összeg megfizetésére kötelezése. Ez a program — a migránsok integrációjának megkönnyítése érdekében — a különböző származási országok nyelvén az európai intézményekről, a döntéshozatali folyamatról, valamint az integráció és az európai bővülés szakaszairól szóló tájékoztató jellegű tevékenységet és dokumentációt foglal magában.
   A szerződés előírta a program megvalósításáról szóló végleges jelentés, a ténylegesen felmerült, támogatható költségek végleges elszámolása, valamint a programmal kapcsolatos bevételi és kiadási tételek teljes kimutatása meghatározott határidőn belül történő továbbításának kötelezettségét.
   Mivel e kötelezettségnek nem tettek eleget, a Bizottság úgy határozott, hogy benyújtja a jelen keresetet.